Parhaat bonukset vuodelle 2020

Löydät alta ajantasaisen listan urheiluvetotarjouksia.​

Talletusbonukset, ilmaisvedot ja muut vedonlyöntibonukset

Tavallisimpia vedonlyöntibonuksia ovat riskittömät vedot, ilmaisvedot ja talletusbonukset vedonlyöntiin. Tässä ei suinkaan ole vielä kaikki vedonlyöntibonukset, vaan bookkerit koittavat kalastella uusia asiakkaita mitä mielikuvituksellisimmilla tarjouksilla. Vedonlyöntibonuksia voivat olla esimerkiksi tietylle kohteelle annettavat lisäkertoimet, rahanpalautusbonukset tai akkumulaattoribonukset.

Varmasti yleisimpiä vedonlyöntibonuksia ovat talletusbonukset. Nämä bonukset antavat bonusrahaa suhteessa talletussummaan, eli esimerkiksi 100 % talletusbonus kaksinkertaistaa talletussumman. Bonuksen antama ilmainen peliraha maksetaan bonusrahana, joka pitää kierrättää sivuston sääntöjen mukaisesti. Bonusrahaa pääsee myös käyttämään vasta siinä vaiheessa, kun alkuperäinen talletus on jo pelattu.

Ilmaisvedot ovat myös erittäin suosittuja bonuksia. Nimensä mukaisesti ne mahdollistavat vetojen asettamisen ilmaiseksi. Ilmaisvedon lunastaminen edellyttää kuitenkin lähes poikkeuksetta talletuksen tekemisen kasinolle, joten täysin ilmaisesta bonuksesta ei ole kyse. Periaatteessa ilmaisvedon voi ajatella olevan pienenpieni talletusbonus, eli tekemällä talletuksen saat palkinnoksi pienen summan ilmaista pelirahaa vedonlyöntiin.

Toisinaan vedonlyöntisivustot jakavat myös riskittömiä vetoja. Nämä vetobonukset toimivat käytännössä siten, että hävinneelle pelaajalle palautetaan hänen maksamansa panos. Voittaessaan pelaaja saa puolestaan pitää voittonsa normaalisti. Sivuston bonusehdoista riippuen joko rahanpalautus, voittosumma, tai molemmat voidaan maksaa bonusrahana.

Ilmaista pelirahaa vedonlyöntiin

Talletusbonukset ovat helpoin tapa saada ilmaista pelirahaa vedonlyöntiin. Erityisesti uudet pelaajat voivat nostaa useiden satojen eurojen edestä vedonlyöntibonuksia yksinkertaisesti perustamalla pelitilin useammalle sivustolle ja keräämällä tervetuliaisbonukset.

Vanhoilla pelaajilla ei ole pääsyä aivan yhtä hyviin bonuksiin, mutta toisaalta reload-bonukset ja erilaiset tarjouskampanjat ovat paljon yleisempiä vedonlyöntisivuilla kuin nettikasinoilla. Pelitilin luominen useammalle vedonlyöntisivustolle kannattaa jo senkin takia, että tämän tekniikan avulla voit hyödyntää tarjouskampanjat mahdollisimman tehokkaasti.

Vedonlyöntibonukset mahdollistavat myös vastavetojen tekemisen ja arbitraasin hyödyntämisen. Rehellisesti omalla rahalla pelatessa on lähes mahdotonta löytää sellaista kohdetta, jonka kohdalla voi lyödä kaikki vaihtoehdot lukkoon ja tienata satavarmasti. Vedonlyöntibonuksia hyödyntämällä tämä onnistuu huomattavasti helpommin.

Vedonlyönti bonus ilman talletusta

Monet nettikasinot jakavat ilmaista pelirahaa ilman talletusta tai ilmaiskierroksia ilman talletusta. Vedonlyöntisivustojen kohdalla ilman talletusta jaettavat bonukset ovat sen sijaan todella harvinaisia. Tämä johtunee bonusten erilaisesta rakenteesta. Kasinobonuksia lunastaessa eteen tulee tyypillisesti todella korkeat kierrätysvaatimukset, joten nettikasinot voivat jakaa ilmaista pelirahaa paljon anteliaammin. Tällä hetkellä yksikään vedonlyöntisivusto ei taida jakaa ilmaista pelirahaa vedonlyöntiin ilman talletusta, mutta muutamia ilmaisvetoja on aina silloin tällöin saatavilla. Ajantasaiset tiedot ilmaisbonuksista löydät bonuslistauksestamme.

Muut vedonlyöntibonukset

Vedonlyöntisivustoilla on usein tarjolla vaihtelevia tarjouskampanjoita, joissa tarjotaan mitä mielikuvituksellisimpia vedonlyöntibonuksia. Nämä vetobonukset voivat olla vaikkapa reload-bonuksia, cashback-bonuksia tai ottelukohtaisia bonuksia.

Reload-bonukset muistuttavat uudelle pelaajalle jaettavia talletusbonuksia. Tärkein ero näiden bonusten välillä on se, että reload-bonuksia jaetaan vanhoille pelaajille, jotka ovat jo käyttäneet sivuston tarjoaman tervetuliaisbonuksen. Määrältään nämä vedonlyöntibonukset eivät ole aivan uusille pelaajille myönnettävien bonusten tasolla, mutta toisaalta ne ovat ainoa tapa saada ilmaista pelirahaa vanhoille pelaajille.

Cashback- tai käteispalautusbonukset palauttavat pelaajalle pienen osan hänen pelaamistaan rahoista. Yleensä cashback-bonukset ovat suuruudeltaan vain prosentin tai pari. Monet vedonlyöntisivustot maksavat cashback-bonuksen kaiken lisäksi bonusrahana, joten jo lähtökohtaisesti varsin vaatimattomat bonukset joutuu vielä kierrättämään. Käteispalautusbonus onkin vain pieni lisäetu, eikä sille kannata laittaa kovinkaan suurta painoarvoa sivustoa valitessa.

Lähes kaikki vedonlyöntisivustot järjestävät tarjouskampanjoita suosittujen tapahtumien yhteydessä. Tiettyyn otteluun tai kohteeseen voi saada esimerkiksi vakuutuksia, lisäkertoimia, riskittömiä vetoja, ilmaisvetoja tai monia muita bonuksia. Suurten tapahtumien aikana kannattaakin tutkia kaikki vedonlyöntisivustot tällaisten bonusten varalta. Nämä tilanteet antavat usein myös hyviä tilaisuuksia vastavetojen asettamiselle.

Vedonlyöntibonukset ja voittojen kierrättäminen

Casinobonusten tapaan myös vedonlyöntibonukset tulee kierrättää ennen voittojen kotiuttamista. Onneksi vedonlyöntibonusten kierrätysvaatimukset ovat huomattavasti matalammat kuin kasinobonusten vastaavat vaatimukset. Kasinobonusten kierrätysvaatimus on monesti 30x – 40x. Alimmillaankin talletusbonusten kierrätysvaatimus on vähintään 25x. Vedonlyöntibonusten kierrätysvaatimukset ovat puolestaan 3x – 10x. Tästä syntyy valtava ero bonusten odotusarvoon.

Jos esimerkiksi lunastat 100 euron kasinobonuksen 30-kertaisella kierrätysvaatimuksella, joudut pelaamaan 3 000 euroa ennen kuin voitot ovat lunastettavissa. Tyypillisesti kierrättämiseen laskettava maksimipanos on viisi euroa. Joudut siis pelaamaan 3 000 / 5 = 600 pelikierrosta. Oletetaan kierrättämiseen käytettävän kolikkopelin palautusprosentin olevan 95 %. Jokainen pelikierros tuottaa tappiota keskimäärin 0.05 * 5 = 0.25 euroa. Kuudensadan pelikierroksen jälkeen olet tappiolla keskimäärin 150 euroa. Sadan euron bonus siis todennäköisesti kuluu kokonaan kierrättämiseen. Kannattaa silti muistaa, että kasinopeleissä etu on aina talon puolella. Tämä ei suinkaan tarkoita, etteikö niistä voisi voittaa.

Vedonlyöntibonuksilla ei yleensä ole maksimipanosta, mutta bookkerit rajoittavat silti yleisesti vetojen enimmäispanoksia. Lisäksi pelaajat eivät välttämättä edes halua kierrättää korkeilla panoksilla, sillä tämä korostaa sattuman merkitystä. Otamme esimerkiksi sadan euron vedonlyöntibonuksen, joka tulee kierrättää kuusi kertaa. 100 * 6 = 600 euroa. Pelaaja päättää kierrättää asettamalla 20 kappaletta 30 euron vetoja. Vedonlyönnin palautusprosentin laskeminen ei ole aivan yhtä yksinkertaista kuin kasinopelien kohdalla, mutta bookkereiden siivun osuus on yleensä muutamia prosentteja. Oletamme esimerkkilaskelmassa palautusprosentin olevan 95 %. Jokaisesta 30 euron vedosta pelaaja maksaa bookkerille keskimäärin 30 * 0.05 = 1.5€. Kahdenkymmenen vedon jälkeen pelaajalla on jäljellä bonuksestaan 100 – (20 * 1.5) = 70 euroa.

Vedonlyöntibonusten kierrätysvaatimuksiin kuuluu aina myös jonkinlainen minimikerroin. Tämän tarkoituksena on estää riskitön pelaaminen, eli jatkuva selkeän ennakkosuosikin veikkaaminen. Useimmiten minimikerroin kierrättämiselle on jossakin 1.5x ja 2.0x välillä.

Voittojen kierrättäminen vastavedoilla

Vastavetojen käyttäminen kierrättämisessä on hieman harmaalla alueella. Toisaalta vedonlyöntisivustot kieltävät kaikenlaisen riskittömillä vedonlyöntistrategioilla pelaamisen, mutta toisaalta sivustot eivät voi pysty vaikuttamaan siihen millä muilla sivustoilla heidän asiakkaansa haluaa pelata.

Vastavetoilla kierrättämisen ideana on saada bonus kierrätettyä mahdollisimman riskittömästi pelaamalla samanaikaisesti kahdella tai useammalla vedonlyöntisivustolla. Voit esimerkiksi lunastaa vetobonukset kahdelta eri sivustolta ja pelata molemmilla samaa ottelua. Asettamalla toisella sivustolla panoksen kohteelle 1 ja toisella sivustolla kohteelle 2 voitat varmasti jommalla kummalla sivustolta, kunhan ottelu ei pääty tasapeliin. Vastavetojen oppiminen ja niiden hyödyntäminen kuuluu jokaisen veikkaajan perustaitoihin, mutta ne eivät ole mikään oikotie onneen. Lopulta vedonlyöntibonusten onnistuneeseen kierrättämiseen pätevät samat lainalaisuudet kuin muuhunkin voitokkaaseen vedonlyöntiin, eli tuottoa on mahdollista saada lähinnä kurinalaisella ylikerrointen etsimisellä ja tarkalla riskienhallinnalla.

Voiko vetobonuksilla tienata?

Jokaisen nettikasinolla tai vedonlyöntisivustolla pelaavan olisi hyvä ymmärtää, että nämä sivustot eivät pysyisi pystyssä, mikäli ne maksaisivat pelaajille enemmän voittoja kuin pelaajat tuovat rahaa sisään. Keskimääräinen pelaaja siis kuluttaa sivustolle enemmän rahaa kuin saa sieltä ulos. Vetobonukset jaetaan jokaiselle uudelle pelaajalle, joten ne eivät muuta tätä tilannetta miksikään. Saatat kuulua siihen harvalukuiseen joukkoon, joka tienaa vedonlyönnillä, mutta todennäköisimmin tulet häviämään rahaa pitkässä juoksussa. Vedonlyönti tosin eroaa nettikasinolla pelaamisesta siten, että veikkaamalla tienaaminen on edes periaatteessa mahdollista.

Nykyisin törmää todella harvoin kasinobonukseen, jolla on positiivinen odotusarvo. Vetobonukset saattavat sen sijaan monestikin olla +EV (expected value). Pelkästään niitä pelaamalla on siis periaatteessa mahdollista tienata pikkusummia. Vähänkään mielekkäämpiä voittoja saadakseen pelaajan on kuitenkin veikattava niin paljon, että kaikki vedonlyöntibonukset on nopeasti käytetty loppuun. Omaa pelistrategiaa ei siis kannata rakentaa pelkkien bonusten varaan. Käytännössä nettikasinot ja vedonlyöntisivustot eivät myöskään pitkään katsele pelaajaa, joka on keskittynyt pelkkien bonusten keräilyyn. Kaikilla rahapelisivustoilla on oikeus sulkea pelaajan pelitili ja nämä sivustot myös käyttävät tätä oikeutta mielellään, mikäli pelaaja tuottaa jatkuvasti pelkkää tappiota talolle.

Vetobonukset tuovat pelaajalle hieman etua, mutta paljon tärkeämpää on se, mihin kohteisiin nämä bonukset pelataan. Huonolla kassanhallinnalla ja liiallisten riskien ottamisella vedonlyöntibonukset saa helposti hupenemaan ennen kierrätysvaatimuksen täyttymistä. Toisaalta keskimääräistä taitavampi vedonlyöjä pystyy tienaamaan vedonlyönnillä pelkästään ylikertoimien avulla. Tähän ei tarvita minkäänlaisia vedonlyöntibonuksia.

Tärkeintä on siis opetella ensin vedonlyönnin perusteet kuntoon ja tuntea jokin liiga läpikotaisin. Nämä ovat vähimmäisvaatimuksia voitokkaalle vedonlyönnille. Vetobonukset saattavat satunnaisesti antaa hieman ylimääräisiä voittoja, mutta ne eivät yksinään riitä edes omilleen pääsemiseen, saati sitten pitkän aikavälin tienaamiseen. Vedonlyönnissä kilpaillaan muita pelaajia vastaan, joten luonnollisesti ainoa tapa tienata on olla muita taitavampi veikkaaja.